Splito-Dalmatijos apskritis

Splito–Dalmatijos apskritis (kroat. Splitsko-dalmatinska županija) – apskritis pietų centrinėje Dalmatijoje, Kroatijoje. Administracinis centras – Splitas. 2011 m. duomenimis apskrityje gyveno 455 242 gyventojai, iš kurių kroatai sudarė 97,08 % populiacijos. Apskrities pagrindinis ekonomikos šaltinis yra turizmo sektorius, mažiau svarbi pramonė bei žemės ūkis. Geografija Fizinis apskrities plotas padalintas į tris dalis. Dalis Dinarų kalnyno formuoja pasienio ruožą su Bosnija ir Hercegovina. Pagrindiniai apskrities miestai: Splitas, Kaštela, Solinas, Trogiras, Omišas, Makarska, Sinis, Imotskis ir Vrgoracas. Miestai, esantys salose: Bračo sala – Supetaras, Hvaro sala – Hvaras ir Stari Gradas bei Viso sala – Visas ir Komiža. Nuorodos Dalmatijos turizmo svetainė Archyvuota kopija 2019-01-22 iš Wayback Machine projekto.